dh-unibe/image-text_koenigsfelden-charters-post-1500 huggingface dataset:
Ich, graff Herman von Sultz, lantvogt minˀ gnedigen herschaft von Oͤstˀrich ꝫcꝭ, tuͦn kunt mit
sind
disem brieff, dz fûr mich kaͧment Heinrich Rippstein und Hans Rossberger, zwey burgˀ
ze Waltzhuͦt. und Heinrich Rippstein braͧcht mir fûr, wie er ze lehen hette von dˀ obgent₎
minˀ herschaft vier mut kernen jerlicher gûlt ab zwein mûlinan, die ze Waltzhuͦt vor
der statt gelegen sint und die man nempt des Zubers und des Meggers Mûlinan. die
selbn̄ vier mut kernen jerlicher gùlt hette er ze koͧffen gebn̄ dem egent₎ Hansen Rossbergˀ
und batt mich, dz ich die lehenschaft von im uffneme und si lihi dem selbn̄ Rossberger.
dz haͧn ich von sinr bett wegen getaͧn und hab die vorgedachten vier mut kernen gelihen
dem obgenanten Hansen Rossberger und sinen erbn̄, waz ich inen daran ze recht lihen solt
oder mocht, der obgenanten minˀ herschaft rechten unschedlich, mit urkûnd diz briefs, der
gebn̄ ist ze Waltzhuͦt, uff dem fritag vor des heligen crûtz tag exaltatōnis, do man zalt
nach gottes gebûrte vierzehenhundˀrt und siben jar. ✳
Gelih̄ Hansz₎ un̄ Hansz Claussz₎ Rossbˀger
sind
kind ✳ ir tragˀ
Hans lantschribˀ
Königsf. 478
Staatsarchiv
AARGAU
lechenbrieff ùber die iij mt kn̄
geltz uff den zwey mùlinen
zuͦ Waltzhuͦt ✳
Nͦ✳ 23 ✳
407
ist also
K
S 18 ✳
lxj
Kgsf. 478